Декларация за информирано родителско съгласие

Настоящата декларация за информирано съгласие има за цел да осигури съгласието на родителите/настойниците на детето (за деца, които не са навършили 14-годишна възраст) и съгласието на детето и неговите родители/настойници (за деца от 14 до 18 годишна възраст) за следното:

* Участие в конкурса са детска рисунка/есе „Моят отпечатък, моят глас, моят избор“, част от проект „Моят отпечатък, моят глас, моят избор“, който се провежда от Сдружение за споделено учене ЕЛА до 15.07.2020 г. като съм запознат/а с информацията за проекта, публикувана на <https://priobshti.se/category/proekt-moyat-otpechatuk>, както и с регламента на Конкурса, публикуван на <https://priobshti.se/sites/default/files/uploads/magi/moyat_otpechatuk/reglament.pdf>
* Обработване на личните данни на детето и на неговите родители/настойници;
* Публично оповестяване на име и фамилия на детето, възраст и населеното място на детето при обявяването му като автор на есе/рисунка и при обявяване на победителите в конкурса
* Включване на двете имена и възрастта на детето и при отчитане на проекта към донорската организация.

С попълването и подписването на настоящата декларация за информирано съгласие декларирам, че давам съгласието за участие на детето ми в конкурса „Моят отпечатък, моят глас, моят избор“, част от проект „Моят отпечатък, моят глас, моят избор“, който се провежда от Сдружение за споделено учене ЕЛА (Сдружението), ЕИК 175256518, седалище и адрес на управление: гр. София, ул. Княз Борис I, №133, тел. +35928702063 [office@cie-bg.eu](mailto:office@cie-bg.eu).

**Моля, запознайте се внимателно с декларацията, попълнете я и я подпишете. Подписана декларация за информиран родителско съгласие е условие за участие в Конкурса. Изпратете я сканирана в pdf формат заедно със сканираната рисунка/есе на детето си.**

Съгласието ми включва следното:

**I. По отношение на участието в Конкурса:**

1. Съгласявам се детето ми да участва със свое авторско есе/рисунка в съответната възрастова група в конкурса „Моят отпечатък, моят глас, моят избор“, който ще се проведе он-лайн до 15.07.2020 г. при условията определени в регламента на конкурса.
2. Съгласявам се да съдействам на детето си за участие в Конкурса като изпратя рисунката/есето му в електронен вариант (сканирани) в срока на конкурса, като предоставя необходимите данни на детето и своите контакти (имейл и телефон) за връзка.
3. В случай че детето ми бъде избрано от журито за един от победителите в конкурса, се съгласявам да съдействам за получаване на предметните награди (обявени в регламента на конкурса), като ги приема от куриер и изпратя на организацията обратно подписан протокол за приемане на наградата (куриерските разходи са за сметка на проекта).
4. Давам съгласието си рисунката/есето на детето ми да бъдат публикувани на управляваната от Сдружението страница www.priobshti.se в електронен вариант като бъдат упоменати името, фамилията, възрастта и населеното място на детето ми. Както и в електронни и печатни материали, създадени по проекта, в публикации на фейсбук страницата на организацията, в материали, подготвени от Сдружението и публикувани в партньорски организации и медии, с цел популяризиране на конкурса и темите на Проекта.
5. Разбирам, че участието на детето ми в конкурса е доброволно и Сдружението не дължи никакво парично възнаграждение за публикуването и препубликуването на есетата/рисунките.
6. Съгласявам се двете имена и възрастта на детето ми да бъдат включени в отчетните документи към Донорската организация, в случай че детето ми получи предметна награда за участието си в конкурса.

**II. По отношение на личните данни:**

1. Във връзка с организацията и провеждането на конкурса и последващите дейности, Сдружението събира следните данни за участващите деца и техните родители/настойници:

* Имена
* Информация за връзка - електронна поща и телефон на родителя
* Възраст на детето
* Град, в който живее и учи детето

1. Сдружението обработва събраните данни в съответствие с разпоредбите на Закона за защита на личните данни и Регламент (ЕС) 2016/679 (Общ регламент относно защитата на данните).
2. Правните основания за събиране и обработване на личните данни са:

* Обработването е необходимо за организирането на участието на детето в Проекта и подписването на настоящата декларация за информирано съгласие е задължителна предпоставка за такова участие (чл. 6, ал. 1, буква б от Регламент (ЕС) 2016/679 (Общ регламент относно защитата на данните));
* Изрично съгласие по отношение на съхранението на данните след изтичане на срока на провеждане на Проекта (чл. 6, ал. 1, буква а от Регламент (ЕС) 2016/679 (Общ регламент относно защитата на данните)).

1. Сдружението може да използва събраната информация за следните цели:

* за регистрация на участниците в Конкурса;
* за популяризиране на Проекта и темите на Проекта (единствено информацията необходима за отбелязване на авторство)
* за организиране и отчитане на дейностите по Проекта;

1. Личните данни, обработвани във връзка с Проекта, ще се съхраняват за срока на провеждане и отчитане на изпълнението на Проекта, както и в продължение на 6 години след това
2. Имате право да изискате от Сдружението достъп до данните, събирани за Вас и Вашето дете, коригиране на неточни данни, изтриване на събраните данни или ограничаване на обработването им. Също така имате право по всяко време след приключването на Проекта да оттеглите даденото съгласие за обработка на личните Ви данни, като се свържете със Сдружението на адреса, електронната поща и телефона, посочени по-горе в настоящата Декларация.
3. Имате право да получите личните данни, които засягат Вас и/или Вашето дете и които сте предоставили на Сдружението, в структуриран, широко използван и пригоден за машинно четене формат и имате правото да прехвърлите тези данни на друг администратор без възпрепятстване от Сдружението (т.нар. право на преносимост на данните).
4. Ако считате че събирането и обработването на данните нарушава разпоредбите на Регламент (ЕС) 2016/679 (Общ регламент относно защитата на данните) или на българското законодателство, имате право да подадете жалба до компетентния надзорен орган в Република България, а именно:

Комисия за защита на личните данни.

Адрес за кореспонденция: гр. София 1592, бул. "Проф. Цветан Лазаров" № 2

Телефон: 02 915 3 518Интернет страница: [www.cpdp.bg](http://www.cpdp.bg)

**Трите имена на детето** .. ... ... ... ... ... ... ... ... ... ... ... ... ... ... ....................................

Възраст... ... , училище и град: ... ... ... ... ... ... ... ... ... ... ... ... ... .

**Данни на родител-настойник**

Трите Имена: ... ... ... ... ... ... ... ... ... ... ... ... ... ... ... ... ... ... ... .....

Tелефон за връзка: ... ... ... ... ... ... Email: ... ... ... ... ... ... ... ... ... ... ...

Подпис на родителя/настойника: ... ... ... ... ... ... Дата: ... … … … … …

Подпис на детето (ако е на възраст над 14 г.): …………………..